ZADANIE 1

*(a) Porovnajte a analyzujte* úpravu povinnosti prezrieť tovar a podať oznámenie o vadách tovaru podľa Viedenského dohovoru (čl. 38 a 39 CISG) a úpravu povinnosti prezrieť tovar a podať správu o vadách tovaru podľa kúpnej zmluvy podľa zákona č. 513/1991 Zb. Obchodný zákonník (§ 427 a 428 ObchZ).

(b) *Aké sú právne následky zmeškania podania oznámenia/správy?*

ZADANIE 2

Výrobca cukru zo Slovenska dodáva cukor do Poľska a prostredníctvom svojho ukrajinského obchodného zástupcu, s ktorým má dojednanú zmluvu o výhradnom zastúpení, dodáva cukor aj na Ukrajinu. V zmysle tejto zmluvy môže byť jeho cukor predávaný na Ukrajine len prostredníctvom tohto obchodného zástupcu.

*Úloha:*

Aké *doložky* má slovenský výrobca pojať do zmlúv so svojimi poľskými odberateľmi., ak nechce, aby ho jeho ukrajinský obchodný partner obviňoval z porušenia výhradnosti zmluvy o obchodnom zastúpení a ak má byť cukor do Poľska dodávaný prostredníctvom cestného dopravcu, pričom predávajúci má platiť prepravné po hraničný prechod Vyšný Komárnik – Barwinek, pričom nebezpečenstvo škody na tovare počas prepravy má znášať kupujúci a cena má byť platená v zlotych, ktoré predávajúci považuje za rizikové.

*Odpoveď konkretizujte a vysvetlite, prípadne naformulujte znenie doložky.*